Verloofde tydens sakeroof doodgeskiet | Maroela Media
Chantelle Jacobs Foto: Facebook
Chantelle Jacobs is Saterdag doodgeskiet en haar verloofde gewond tydens 'n sakeroof by Wentrans op 'n kleinhoewe in Heidelberg, Gauteng.
"Vier gewapende persone het met hul eie vragmotorperd by Wentrans opgedaag," het kapt. Fikile Funda, woordvoerder van die polisie, Sondag aan Maroela Media bevestig. "Die persone het die veiligheidswag en werknemers van Wentrans aangehou en in 'n vraghouer toegesluit."
Funda sê die verdagtes het 'n sleepwa, wat koperdraad vervoer het, agteraan hul vragmotorperd vasgemaak en begin wegry. Net toe hulle by die hek wou uitry, het nog 'n werknemer, Marius Jansen van Rensburg en sy verloofde, Chantelle Jacobs, daar aangekom. "Die verdagtes was verras deur hul teenwoordigheid en het op die motor losgebrand."
Volgens Funda het polisiebeamptes op die toneel 10 patroondoppies opgetel. Daar was agt koeëlgate in die motor.
Jansen van Rensburg is in sy linkerbeen en regterarm getref. Hy is na 'n hospitaal geneem.
"Paramedici het Jacobs op die toneel dood verklaar," het Funda bygevoeg.
Die polisie ondersoek 'n saak van moord, poging tot moord, en sakeroof.
Die toneel by Wentrans Foto: Heidelberg Medic Volunteer, Facebook
Chantelle dit was nie jou tyd nie. Swak arogante regering is die oorsaak van jou dood. Ons is 'n verslae land. En ek het nie eens versagtende woorde om my self te laat beter voel nie.
Hoe lekker lewe die misdadegers as hul met so groot vragmotor al gaan steel,,,,
Dit is so pragtige meisie wat se lewe nog voorle. Sterkte aan haar verloofdr en Fsmlie. Bring die doodstraf terug.
Baie baie sterkte aan die familie. Ons land is in sy dinges in omdat ons regering so vrot is. Dis absoluut 'n siek besigheid. Deesdae beteken 'n lewe niks!! En die ministers wil niks doen nie. En more sit hul in tronk om net 'n paar dae of maande weer vrygelaat te word. Ons regering gee eintlik die groen lig, wat jy doen moordenaar is ok met ons!!
Ek stem saam met jou Drieks en Hannelie.
Wat vir my erg is dat dit nie moord gaan wees nie, maar 'n sakeroof. Simpatie met die verloofde en familie.